Document ID: 32008R0463

ΚΑΝΟΝΙΣΜΌΣ (ΕΚ) αριθ. 463/2008 ΤΗΣ ΕΠΙΤΡΟΠΉΣ
της 28ης Μαΐου 2008
για διόρθωση του κανονισμού (ΕΚ) αριθ. 1484/95 όσον αφορά τις αντιπροσωπευτικές τιμές κατά την εισαγωγή στους τομείς του κρέατος πουλερικών και των αυγών καθώς και της αυγοαλβουμίνης όπως τροποποιήθηκαν με τον κανονισμό (ΕΚ) αριθ. 346/2008
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2771/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα των αυγών (1), και ιδίως το άρθρο 5 παράγραφος 4,
τον κανονισμό (ΕΟΚ) αριθ. 2777/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του κρέατος πουλερικών (2), και ιδίως το άρθρο 5 παράγραφος 4,
τον κανονισμό (ΕΟΚ) αριθ. 2783/75 του Συμβουλίου, της 29ης Οκτωβρίου 1975, περί κοινού συστήματος εμπορίας για την ωοαλβουμίνη και την γαλακτοαλβουμίνη, και ιδίως το άρθρο 3 παράγραφος 4 (3),
Εκτιμώντας τα ακόλουθα:
(1)
Μετά από επαλήθευση διαπιστώθηκε σφάλμα στο παράρτημα του κανονισμού (ΕΚ) αριθ. 346/2008 της Επιτροπής (4) για καθορισμό των αντιπροσωπευτικών τιμών κατά την εισαγωγή στους τομείς του κρέατος πουλερικών και των αυγών καθώς και της αυγοαλβουμίνης, όπως ορίστηκαν από τον κανονισμό (ΕΚ) αριθ. 1484/95 της Επιτροπής, της 28ης Ιουνίου 1995, περί των κανόνων εφαρμογής του καθεστώτος συμπληρωματικών εισαγωγών δασμών και τον καθορισμό τους, στους τομείς του κρέατος πουλερικών και αυγών και της αυγοαλβουμίνης (5). Πρέπει επομένως να διορθωθεί το εν λόγω σφάλμα.
(2)
Δεδομένου ότι οι αντιπροσωπευτικές τιμές και οι καθορισμένες εγγυήσεις που θα διαμορφωθούν από το διορθωτικό είναι ευνοϊκές για τους εισαγωγείς, θα πρέπει να προβλεφθεί η εφαρμογή του παρόντος κανονισμού από την ημερομηνία έναρξης εφαρμογής του κανονισμού (ΕΚ) αριθ. 346/2008. Για τους κωδικούς των προϊόντων που εμπίπτουν στην περίπτωση αυτή, είναι σκόπιμο να προβλεφθεί η επιστροφή των αχρεωστήτως εισπραχθέντων δασμών σύμφωνα με το άρθρο 236 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, για τη θέσπιση του κοινοτικού τελωνειακού κώδικα (6) και τις σχετικές διατάξεις εφαρμογής που προβλέπει ο κανονισμός (ΕΟΚ) αριθ. 2454/93 της Επιτροπής (7).
(3)
Συνεπώς, πρέπει να διορθωθεί ο κανονισμός (ΕΚ) αριθ. 1484/95 όπως έχει τροποποιηθεί με τον κανονισμό (ΕΚ) αριθ. 346/2008.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης κρέατος πουλερικών και αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι αντιπροσωπευτικές τιμές κατά την εισαγωγή και οι εγγυήσεις που εφαρμόζονται σε ορισμένα προϊόντα που εμφανίζονται στο παράρτημα Ι του κανονισμού (ΕΚ) αριθ. 1484/95 όπως έχει τροποποιηθεί με το παράρτημα του κανονισμού (ΕΚ) αριθ. 346/2008 διορθώνονται σύμφωνα με το παράρτημα του παρόντος κανονισμού.
Άρθρο 2
Όταν οι αντιπροσωπευτικές τιμές κατά την εισαγωγή και οι εγγυήσεις που προκύπτουν από τον παρόντα κανονισμό είναι πιο ευνοϊκές για τους εισαγωγείς από αυτές που εμφανίζονται στο παράρτημα του κανονισμού (ΕΚ) αριθ. 346/2008 το τελωνείο στο οποίο έγινε ο συνυπολογισμός προβαίνει, μετά από αίτηση του ενδιαφερομένου, στη μερική επιστροφή των τελωνειακών δασμών που είχαν εισπραχθεί επιπλέον για τα προϊόντα καταγωγής των σχετικών τρίτων χωρών τα οποία τέθηκαν σε ελεύθερη κυκλοφορία κατά την περίοδο εφαρμογής των διορθωμένων κανονισμών. Οι αιτήσεις επιστροφών πρέπει να υποβληθούν το αργότερο την τελευταία ημέρα του τρίτου μηνός μετά το μήνα έναρξης της ισχύος του παρόντος κανονισμού, συνοδευόμενες από τη διασάφηση για θέση σε ελεύθερη κυκλοφορία για τη σχετική εισαγωγή.
Άρθρο 3
Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από τις 18 Απριλίου 2008.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Μαΐου 2008.

Labels: 2
3
17